**21.10.21**



**ELIF**

**Καθημερινή δραματική σειρά στο Star**

**Δευτέρα έως Παρασκευή στις 17:40**

**Δευτέρα 8/11**

**Επεισόδιο 962**

Η Μελέκ έχει πολλούς ανεξόφλητους λογαριασμούς και συνεχίζει να προσπαθεί να βρει δουλειά. Η άσχημη οικονομική της κατάσταση την αγχώνει αλλά προσπαθεί να το κρύψει από την Ελίφ. Η Ασλί και ο Κερέμ δουλεύουν μαζί και η Παρλά αναρωτιέται τι συμβαίνει ανάμεσά τους. Φέρεται όμως φιλικά στην Ασλί αν και δεν τη συμπαθεί καθόλου. Η Παρλά καλεί τον Κερέμ να πάνε μαζί σε ένα πάρτι. Η Ελίφ καταλαβαίνει πως η μητέρα της είναι στεναχωρημένη επειδή δεν έχουν χρήματα και επειδή δεν έχει βρει ακόμα δουλειά. Κάποιος καλεί από το γραφείο του Κερέμ και λέει στη Μελέκ πως πήρε τη δουλειά, χωρίς εκείνη να ξέρει ποιος είναι στην πραγματικότητα ο ιδιοκτήτης της εταιρίας. Η Μελέκ χαίρεται πολύ με αυτή την ευχάριστη εξέλιξη…

**Τρίτη 9/11**

**Επεισόδιο 963**

Η Παρλά είναι χαρούμενη επειδή θα πάει στο πάρτι με τον Κερέμ. Ο Κερέμ λίγο αργότερα θυμάται πως την ημέρα του πάρτι πρέπει να παρευρεθεί σε μια εξαιρετικά σημαντική επαγγελματική συνάντηση. Όμως παράλληλα δεν θέλει να αναστατώσει την αρραβωνιαστικιά του. Η υγεία της Ματσιντέ επιδεινώνεται αλλά εξακολουθεί να κρύβει από όλους την αλήθεια. Η Χουμεϊρά όμως την παρατηρεί και καταλαβαίνει πως κάτι δεν πάει καλά για αυτό και προτείνει στη μητέρα της να επισκεφθούν έναν γιατρό. Η Ράνα και ο Μαχίρ συμμαχούν εναντίον του Κερέμ. Η Ασλί μιλάει με την Μπιρτσέ για τον Κερέμ. H Ασλί αντιλαμβάνεται ότι η Ράνα καταστρώνει δικά της σχέδια πίσω από την πλάτη του Κερέμ και θέλει να τον ενημερώσει. Η Ράνα έρχεται σε σύγκρουση με τον Κερέμ για θέματα δουλειάς και θέλει να του επιβληθεί αλλά εκείνος δεν εγκρίνει τα αιτήματά της και ο διάλογος τους τελειώνει άσχημα. Η Ράνα δεν σκοπεύει όμως να παραιτηθεί από τις

φιλοδοξίες της και κάνει νέα σχέδια. Η Ζουλιντέ είναι λυπημένη επειδή η καλή της σχέση με τον Σαφάκ έχει διακοπεί…

**Τετάρτη 10/11**

**Επεισόδιο 964**

Η Αλέβ προσπαθεί να κερδίσει την εύνοια της Λεμάν με τις ικανότητές της ως νοικοκυρά. Και τα καταφέρνει. Ο Σαφάκ είναι ταραγμένος και δεν ξέρει τι να κάνει με τη Ζουλιντέ. Η Ζουλιντέ προσπαθεί να πλησιάσει τον Σαφάκ και να του δώσει εξηγήσεις αλλά εκείνος την αποφεύγει συστηματικά. Στην εταιρία Χακτανίρ τα πράγματα είναι δύσκολα. Ο Κερέμ ενημερώνεται πως η Ράνα οργάνωσε μια συνάντηση με κάποιον που εκείνος δεν θέλει να συνεργαστεί μαζί του. Η Ελίφ αντιμετωπίζει ένα πρόβλημα που δεν θέλει να το μοιραστεί με τη μητέρα της και συμπεριφέρεται περίεργα…

**Πέμπτη 11/11**

**Επεισόδιο 965**

Η Αλέβ και η Λεμάν συναντάνε τον Τουφάν και εκείνος τους εξηγεί πως κατάφερε να καταστρέψει τη σχέση της Ζουλιντέ με τον Σαφάκ. Η Ζουλιντέ προσπαθεί να ξεκαθαρίσει την κατάσταση και την παρεξήγηση με τον Σαφάκ αλλά εκείνος φροντίζει να την αποφύγει. Ο Κερέμ προσπαθεί να μη στενοχωρεί την Παρλά και εκείνη τον αγκαλιάζει ικανοποιημένη από τις υποσχέσεις του. Ο Μαχίρ δείχνει στη Ράνα τη διάθεσή του να συνεργαστούν και αυτό την ικανοποιεί. Ο σπιτονοικοκύρης της Μελέκ, ο Σεντάτ, πηγαίνει στο σπίτι της και επιμένει να της μιλήσει. Η Μελέκ δεν μπορεί να καταλάβει το λόγο. Η Ασλί θέλει να πάει την Ελίφ βόλτα στη δουλειά της. Στο δρόμο όμως η Ελίφ πέφτει και χτυπάει και η Ασλί την πηγαίνει σε μια κλινική για να δουν το τραύμα της. Η Ελίφ πονάει αλλά θέλει να πάει να δει το χώρο εργασίας της Ασλί. Νιώθει ένοχη επειδή η Ασλί θα αργήσει εξαιτίας της στη δουλειά της. Η Ματσιντέ πηγαίνει στο νοσοκομείο αλλά λέει ψέματα στα παιδιά της. Ο γιατρός της λέει πως πάσχει από Αλτσχάιμερ. Η Ματσιντέ σοκάρεται…

**Παρασκευή 12/11**

**Επεισόδιο 966**

Ο Κερέμ και η Παρλά πηγαίνουν σε μια εκδήλωση μακριά από την πόλη. Ο Μαχίρ και η Ράνα προετοιμάζονται για τη μεγάλη συνάντηση. Η Ματσιντέ ανησυχεί για την κατάσταση της υγείας της. Η Ράνα εκμεταλλεύεται την απουσία του Κερέμ στη συνάντηση. Η Ασλί προσπαθεί να επικοινωνήσει με τον Κερέμ αλλά η Παρλά την εμποδίζει. Ο Σεντάτ εξακολουθεί να ενοχλεί τη Μελέκ. Η Ασλί ακούει τυχαία κάτι στο γραφείο της Ράνα και ενημερώνει για τις προθέσεις της γυναίκας τον Μαχίρ. Η Ματσιντέ προσπαθεί να κρύψει την αλήθεια για την ασθένειά της από την οικογένειά της…

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

 Ευχαριστούμε πολύ

 Γραφείο Τύπου & Επικοινωνίας